ข่าวย่อยธุรกิจ
KTAM ชี้ตราสารหนี้สั้นจ่ายดีกว่าแบงก์
8 พ.ค. 2556

KTAM ชี้ตราสารหนี้สั้นจ่ายดีกว่าแบงก์
นายสมชัย บุญนำศิริ กรรมการผู้จัดการ บลจ.กรุงไทย หรือ KTAM เปิดเผยว่า บริษัทเปิดขายกองทุนเปิดกรุงไทยธนทรัพย์ บี 81 (KTSUPB81) ตั้งแต่วันนี้14 พ.ค. 2556 อายุ 6 เดือน ลงทุนตราสารหนี้ต่างประเทศ ผลตอบแทนประมาณ 2.85% ต่อปี
นอกจากนี้ เปิดจำหน่ายรอบใหม่กองทุนเปิดกรุงไทยสมาร์ทอินเวส 3 เดือน 2 (KTSIV3M2) ถึงวันที่ 10 พ.ค. 2556 อายุ 3 เดือน ลงทุนตั๋วแลกเงินเอกชนและพันธบัตร ผลตอบแทน 2.65% ต่อปี ซึ่งเทียบกับอัตราดอกเบี้ยเงินฝากประจำของธนาคารพาณิชย์ไทยขนาดใหญ่ประเภท 3 เดือน อยู่ระหว่าง 1.63% ธนาคารขนาดเล็กและกลางอยู่ที่ 1.72.85% ยังไม่หักภาษี 
แอสเซทพลัสชี้บาทกดผลตอบแทน
น.ส.ฤดี ปติอารยกุล ผู้จัดการอาวุโส บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า ผลตอบแทนตลาดตราสารหนี้ปรับตัวลง เนื่องจากตลาดคาดว่าคณะกรรมการนโยบายการเงิน (กนง.) อาจปรับลดอัตราดอกเบี้ยนโยบายเพื่อยับยั้งการแข็งค่าของเงินบาท จึงต้องรอการประชุมวันที่ 29 พ.ค.นี้ 
ในระยะสั้นตลาดค่อนข้างผันผวนจากแรงขายทำกำไรเพื่อรอความชัดเจน จึงแนะนำลงทุนในตราสารหนี้ในประเทศระยะสั้น โดยในวันที่ 9 พ.ค.นี้ บริษัทเปิดขายและรับซื้อคืนรอบใหม่กองทุนเปิดแอสเซทพลัสแอ็คทีฟตราสารหนี้ 9 อายุ 3 เดือน ลงทุนพันธบัตรรัฐบาลและตราสารหนี้ไทย ผลตอบแทนประมาณ 2.90% ต่อปี และวันที่ 14 พ.ค.นี้ ขายกองทุนเปิดแอสเซทพลัสพรีเมี่ยมปันผล อายุ 6 เดือน ผลตอบแทน 2.95% ต่อปี
แลนด์ฯ ชูตราสารหนี้ 3 เดือน 2.95%
นางจันทนา กาญจนาคม กรรมการผู้จัดการ บลจ.แลนด์ แอนด์ เฮ้าส์ เปิดเผยว่า บริษัทเสนอขายกองทุนเปิด แอล เอช ตราสารหนี้ โรลโอเวอร์ 3 เดือน 7 (LHFI3M7R) ระหว่างวันที่ 714 พ.ค. 2556 
กองทุนจะเลือกลงทุนเฉพาะตราสารหนี้ในประเทศทั้ง 100% ประมาณการผลตอบแทน 2.95% ต่อปี หรือเทียบเท่าการฝากเงินธนาคารที่อัตรา 3.47% ต่อปีทั้งนี้ ผลตอบแทนของกองทุนเปิดตราสารหนี้ระยะสั้นที่บริษัทเสนอขายอยู่ในขณะนี้ มีโอกาสให้ผลตอบแทนในอัตราที่สูงกว่าอัตราดอกเบี้ยของธนาคารพาณิชย์ขนาดใหญ่ เนื่องจากการลงทุนในกองทุนไม่เสียภาษีหัก ณ ที่จ่าย